Modus senter for middelaldermusikk

Modus Senter for middelaldermusikk er et kompetansesenter innen middelaldermusikk. Senteret byr på kurs, konserter, verksted, forskningsoppgaver og faglig konsulentvirksomhet, og skaper et rom for akademikeren, kunstneren, amatøren og den nyfikne. Modus har som sitt primære formål å arbeide med middelalderens musikk. Ideen med å fremme interessen for middelalderens kultur som historisk forankringspunkt, både for norsk og internasjonal kultur og som kulturell utfordring i dag, står også formålsmessig sentralt.
Modus ble etablert som stiftelse i 1998. I tillegg til et engasjert styre, er daglig leder nå og som ved oppstarten, Gro Siri Ognøy Johansen.


== Bakgrunn ==
På 1800-tallet meldte det seg en ny interesse for middelalderens musikk. Det begynte som et utslag av romantikkens interesse for det eksotiske, fremmedartede og mystiske, men denne ble etter hvert fulgt opp med musikkvitenskapelig forskning. Utover det 20. århundre ble det utviklet en interesse for historisk informert fremføring av slik musikk, og i dag er det en internasjonal finns en markant og stigende interesse for middelaldermusikk, og dessuten en forsterket interesse for historisk bevisst fremføring også av musikk fra andre tidlige musikkperioder. Man snakker gjerne om en fornyet interesse for tidlig musikk, et litt bredere begrep enn middelaldermusikk. 
Det vanskelig å velge en nøyaktig tidsgrense for når middelalderen slutter; utøvere innen middelaldermusikk jobber ofte for eksempel med renessanse- og barokkmusikk. Modus bidrar til fremføring av musikk fra det folk flest tenker på som middelalderen, frem til cirka 1500 tallet. Innenfor dette området er all musikalsk aktivitet og enhver sjanger relevant for senteret. Det gjelder kirkemusikken (en- og flerstemt vokalmusikk), og den verdslige vokal- og instrumentalmusikken. I tillegg ser Modus det som viktig å sette musikken inn i en samtidig kontekst, der musikalske uttrykk fra middelalderen får anledning til å møte et moderne kunstnerisk uttrykk.
Her er en link til oversikten over de siste 20 års aktiviteter.


== Et senter for alle ==


=== For den som vil oppleve ===
Middelaldermusikken influerte komponister i renessansen, og dagens musikk gjennom dem igjen. Modus produserer konserter, festivaler, innspillinger, utstillinger og forestillinger. Senteret forvalter kunnskap som vi bruker i variasjonen av form og tema i våre arrangement. Musikken kan også oppleves i vårt audiovisuelle bibliotek.


=== Artistenes trygge havn ===
Modus vil styrke samarbeidet innenfor en musikkgren som er et smalt område i den klassiske musikkverden. Senteret knytter til seg profesjonelle musikkutøvere, og styrker på denne måten samarbeidet utover landegrensene. Artistene drar nytte av vår formidling til nordiske festivaler og konsertarrangører. Formidlingsaktiviteten kan også påvirkes av artistene. Dette skjer via vårt websted, der artister presenteres med både lyd, biografi og bilder.


=== For forskningen ===
Senteret er oppdatert på hva som skjer på utøver- og forskersiden innenfor gregoriansk sang. Ved siden av ren formidling av forskere innen tidlig musikk, vil vi også oppfordre til en samling av forskermiljøet i vårt senter, der vi gjennom en egnet infrastruktur gjør det enklere å finne og dele informasjon. Forbrukere vil finne en kortere vei til systematisert og oppdatert informasjon i et lett tilgjengelig format. Den samme infrastrukturen gjør det faktisk også mulig for alle andre å bidra med egen forskning/produksjon. I vårt bibliotek finnes litteratur og fagskrift fra hele verden. Her kan en også lytte til musikk- og video-opptak; audiovisuelt materiale som også kan annoteres. Senteret har tatt mål av seg å samle de fleste innspillingene av middelaldermusikk i en kategorisert database.


=== De faglig interesserte ===
Vår kurs- og seminarvirksomhet er både ambulerende og fast. Vi arrangerer konferanser og seminarer med engasjerte eksperter fra musikkmiljøene i Norden. Noen ganger inngår disse i festivalsammenhenger, og andre ganger for musikkgrupper og kor. Seminarene er for øvrig åpne for alle som er interesserte. Vi holder kurs og workshops for barnehager, skoleklasser, musikkonservatorier, kor eller enkeltutøvere. Kursene tilpasses forskjellige alderstrinn og spesifikk musikkompetanse. I likhet med musikkskolen eller voksenopplæringen f.eks., går våre faste kurs over et skoleår med faste klasser hver uke. Vi kan bringe spesialkompetanse inn i rom med dedikasjon til både musikken og pedagogikken. Dette kan for eksempel være musikktimer med middelaldermusikk som tema i grunnskolen. Ikke minst, formidler vi og gir bistand til kunstneriske produksjoner.


=== For hovedstaden og historien ===
Gamlebyen i Oslo var i middelalderen et rikt kultursenter med hele 10 kirker og mangslungen infrastruktur. Der finnes det ruiner og levninger etter en middelalderby i er bylandskap som av den svenske riksantikvaren i 1937 karakteriserte som «Nordens Pompeii». Personell tilknyttet kirkene, klostrene og bispestolen utgjorde en stor del av også byens befolkning, og de sørget for at der rundt år 1200 ble sunget og undervist i gregoriansk sang. I en pågående satsning på en monumental middelalderby i området, er det planlagt et middelaldermuseum og mange andre typer bygninger som skal gjenspeile miljøet på tiden. Modus - Senter for middelaldermusikk er ikke bare en nødvendig del av helheten, men også en selvfølgelighet i å gjøre satsningen komplett.


== Linker ==
Senterets egne websider
Link til nåværende styre i stiftelsen
Link til en oppdatert oversikt over aktivitetene